দিল্লিতে বিস্ফোরণ কী বললেন মমতা বন্দ্যোপাধ্যায়

নয়াদিল্লি: ভয়াবহ বিস্ফোরণে কাঁপল দিল্লি (Delhi Blast)। লালকেল্লা মেট্রো স্টেশনের (Lal Quila Metro Station) কাছে এই বিস্ফোরণ ঘটে। এখনও পর্যন্ত ১৭ জনের মৃত্যুর খবর শোনা গিয়েছে। বেশ কয়েকজন জখম হয়েছে বলে খবর। মৃতের সংখ্যা বাড়তে পারে বলে পুলিশের প্রাথমিক অনুমান। প্রাথমিকভাবে অনুমান, রাজধানীতে কোনও জঙ্গি সংগঠন এই ঘটনা ঘটিয়ে থাকতে পারে। দিল্লির লালকেল্লার কাছে বিস্ফোরণের ঘটনায় শোকপ্রকাশ করলেন মুখ্যমন্ত্রী মমতা বন্দ্যোপাধ্যায় (Mamata Banerjee)।ঘটনায় শোকপ্রকাশ করলেন প্রধানমন্ত্রী নরেন্দ্র মোদি। ২৯০০ কেজি বিস্ফোরক উদ্ধারের পরই এই ঘটনা নিয়ে প্রশ্ন উঠে গিয়েছে সর্বস্তরে। যদিও কী কারণে বিস্ফোরণ ঘটল, তা এখনও স্পষ্ট নয়।

লালকেল্লা মেট্রো স্টেশনের ১ নম্বর গেটের সামনে রাখা গাড়ি বিস্ফোরণের ঘটনা ঘটে। বিস্ফোরণের পরই কেন্দ্রীয় স্বরাষ্ট্রমন্ত্রী অমিত শাহের (Amit Shah) সঙ্গে কথা বলেন প্রধানমন্ত্রী নরেন্দ্র মোদি (Narendra Modi)। তাঁকে ঘটনা সম্পর্কে জানানো হয়। দিল্লিতে বিস্ফোরণে মৃত্যুর ঘটনায় শোক প্রকাশ করলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এক্স হ্যান্ডলে তিনি দিল্লি বিস্ফোরণে স্বজনহারা পরিবারগুলির প্রতি সমবেদনা জানিয়েছেন, আহতদের দ্রুত আরোগ্য কামনা করেছেন তিনি।মমতা বন্দ্যোপাধ্যায় এক্স-এ লিখেছেন, ‘নয়াদিল্লিতে ভয়াবহ বিস্ফোরণের খবরে আমি মর্মাহত। এই ভয়াবহ বিস্ফোরণে নিহতদের পরিবারের প্রতি আন্তরিক সমবেদনা জানাই। আহতরা দ্রুত সুস্থ হয়ে উঠুক, এই কামনা করি।’

আরও পড়ুন: ভয়াবহ বিস্ফোরণে কাঁপল দিল্লি, শাহের সঙ্গে কথা মোদির

এনআইএ-র পাশাপাশি ঘটনাস্থলে রয়েছে ন্যাশনাল সিকিউরিটি গার্ড (NSG)-এর বোম নিষ্ক্রিয়কারী ইউনিট এবং ফরেন্সিক বিশেষজ্ঞ দলও। বিস্ফোরণস্থল ঘিরে ফেলা হয়েছে, এলাকায় চলছে তল্লাশি ও প্রমাণ সংগ্রহ। ইতিমধ্যেই হাই অ্যালার্ট জারি করা হয়েছে দেশের সবকটি মেট্রো শহরে। দিল্লির পাশাপাশি মুম্বই, কলকাতাতেও জারি হাই অ্যালার্ট। কলকাতার ইএম বাইপাসে নাকা তল্লাশি শুরু হয়েছে। গাড়ির ডিকি খুলেও পরীক্ষা করা হচ্ছে। আটকানো হচ্ছে ‘গর্ভনমেন্ট অব ওয়েস্ট বেঙ্গল’ লেখা গাড়িগুলিতেও।

বিস্ফোরণের পরেই দিল্লি জুড়ে জারি হয়েছে হাই অ্যালার্ট (High alert issued in Delhi)। লালকেল্লা এবং আশপাশের এলাকা উচ্চ নিরাপত্তা বলয়ে থাকার কারণে, এই বিস্ফোরণ ঘিরে ইতিমধ্যেই তৎপরতা বেড়েছে গোয়েন্দা সংস্থাগুলিরও। সূত্রের খবর, ঘটনার পর পরই মোদির সঙ্গে কথা বলেন শাহ। তাঁকে পুরো পরিস্থিতি জানিয়েছেন বলে খবর।

Deeply shocked to hear about the tragic blast in New Delhi. My heart goes out to the families who have lost their loved ones and I pray for strength and a swift recovery for all those injured.

— Mamata Banerjee (@MamataOfficial) November 10, 2025

অন্য খবর দেখুন